
Riigikogu põhiseaduskomisjon
pohiseaduskomisjon@riigikogu.ee
										09.11.2026 nr 1-5/511

Muudatusettepanek isikuandmete kaitse seaduse muutmise ja sellega seonduvate teiste seaduste muutmise seaduse eelnõule 1006 SE

Tervise Arengu Instituut (TAI) esitab muudatusettepanekud eelnõule 1006 SE. Ühtlasi kasutame ka võimalust ja juhime austatud põhiseaduskomisjoni tähelepanu asjaolule, et TAI´id kui riigi teadus- ja arendusasutust ning riiklike terviseregistrite (vähiregistri, vähi sõeluuringute registri, tuberkuloosiregistri, raseduse infosüsteemi jne) vastutavat töötlejat ega Sotsiaalministeeriumi ei kaasatud VTK koostamisele eelnenud huvirühmade aruteludele ega avalikus konsultatsioonis olnud osalejate ringi.

Kavandatavad IKS´i muudatused, eriti IKS § 6 lg 9 ning § IKS § 61 puudutavad just otseselt tervishoiu- ja sotsiaalsektori andmetöötluse tulevikku, riiklike andmekogude ristkasutust ning tervisalaseid teadusuuringuid Eestis, peame oluliseks TAI ja Sotsiaalministeeriumi kaasamist eelnõu kooskõlastusringi.
Eelnevast tulenevalt esitame ettepanekud otse Riigikogu põhiseaduskomisjonile eelnõu esimese ja teise lugemise vahelisel etapil.

Palume täiendada eelnõu IKS § 61 lõiget 2 punktiga 9 ja sõnastada IKÜM-iga kooskõlas olevaks: „Andmete depseudonüümimist võimaldavat koodivõtit säilitatakse organisatoorselt lahus uuringu läbiviimiseks kasutatavast andmetöötlussüsteemist. Juurdepääs koodivõtmele on lubatud üksnes funktsionaalselt eraldatud ja spetsiaalselt määratud andmehalduril või andmeallikaks oleval vastutaval töötlejal.“

Palume täiendada eelnõud mõistete osas ning välja tuua uuringu tellija mõiste sisu ning millistel juhtudel kohaldub tervishoiu ja sotsiaalkaitse valdkonna terviseandmete töötlemise kohustus andmetöötlussüsteemis IKS § 6 lg 9 kohaselt.

Toetame Tallinna Tehnikaülikooli poolt 23.10.2026 tehtud ettepanekut täiendada IKS rakendussätete osa ning eelnõu § 1 p 3 sõnastust, mille kohaselt eelnõu IKS § 6 lg 9 kohustust kohaldatakse alates 2028.a 1. jaanuarist ning uuringud, mis on õiguspäraselt alustatud enne IKS § 6 lg 9 nimetatud kuupäeva kohaldatakse IKS § 6 lg 9 sätestatud kohustust alates 2029.a. 1 jaanuarist.

